
ОБЩИНА    ВРАЦА  

З А П О В Е Д
№ 917/22.05.2020 г.
На основание чл. 44, ал. 2 от Закона за местното самоуправление и местната администрация, чл. 14, ал. 1 и ал. 2 от Закона за общинската собственост /ЗОС/, чл. 18 и чл. 51, ал. 1 от Наредбата на реда за придобиване, управление и разпореждане с общинско имущество /НРПУРОИ/, при спазване на изискванията на чл. 52 до чл. 59 от същата наредба и в изпълнение на Решение № 90 по Протокол № 7/24.02.2020 г. на Общински съвет - Враца    
Н А Р Е Ж Д А М:
I. Откривам публичен търг с явно наддаване за отдаване под наем на поземлен имот, представляващ терен – част от УПИ I, кв. 209, ж.к. „Околчица“, град Враца, с площ от 126 кв.м., предвиден за обособяване на 7 /седем/ броя паркоместа.
Определям начална тръжна месечна наемна цена в размер на 203.00 /двеста и три/ лева, с включен ДДС, съгласно Решение № 90 по Протокол № 7/24.02.2020 г. на Общински съвет - Враца.
II. Търгът да се проведе на 16.06.2020 г. от 10:00 ч. в сградата на Община Враца /КОНФЕРЕНТНА ЗАЛА, ЕТАЖ 3/.
1. Търгът да се проведе съгласно разпоредбите на чл. 52 до чл. 59 и чл. 64 до чл. 66 от НРПУРОИ, приета от ОбС - Враца.
2. На основание чл. 51, ал. 1, т. 3 от НРПУРОИ определям стъпка за наддаване в размер на 10 на сто от началната месечна наемна тръжна цена на имота.

3. Оглед на имота може да се извърши след представяне на платежен документ за закупена тръжна документация, в присъствието на служител на Община Враца – всеки работен ден до 17:00 ч. на 15.06.2020 г.
III. Утвърждавам тръжна документация както следва:
1. Заявление за участие в търга – Приложение № 1;
2. Декларация - Приложение № 2; 

3. Декларация за оглед на имот - Приложение № 3;

4. Удостоверение за актуално състояние или ЕИК съгласно чл. 23 от Закона за търговския регистър;

5. Проект на договор за наем, подписан от участника;
6. Правила за провеждане на търга, подписани от участника.
IV. Право на участие в търга имат всички физически и юридически лица /регистрирани по Търговския закон/ и представили до 17:00 ч. на 15.06.2020 г. в „Център за административно обслужване“ при Община Враца, запечатани в плик документи, както следва:
1. Заявление за участие в търга – Приложение № 1;
2. Декларация - Приложение № 2; 
3. Декларация за оглед на имот - Приложение № 3;
4. Удостоверение за актуално състояние или ЕИК съгласно чл. 23 от Закона за търговския регистър;
5. Проект на договор попълнен без наемна цена и подписан от участника, че е запознат с клаузите на същия;

6. Правила за провеждане на търга с явно наддаване подписани от участника;
7. Документ за закупена тръжна документация - оригинал;
8. Документ за платена депозитна вноска – оригинал;
9. Изрично нотариално заверено пълномощно за участие в търга, когато кандидатът се представлява от пълномощник – заверено копие „вярно с оригинала“.
Кандидатите за участие в търга или упълномощените от тях лица, следва да представят при провеждане на търга, пред комисията, документи с които се легитимират в оригинал.
Преди датата на провеждане на търга, комисията служебно проверява липсата на изискуеми и непогасени задължения по сключени с Община Враца договори за отдаване под наем на имоти, както и такива към Община Враца по Закона за местните данъци и такси.
V. Срокът за отдаване под наем на имота, описан в пункт I от настоящата заповед е 10 години.
VI. На основание чл. 51, ал. 1, т. 7 от НРПУРОИ, определям депозитна вноска за участие в търга в размер на 100 % от началната месечна наемна тръжна цена. 
VII. Стойността на тръжната документация е 30.00 лв. с включен ДДС и се внася в касата на „Център за административно обслужване“ при Община Враца. Същата се получава в „Център за административно обслужване“ при Община Враца след представяне на вносна бележка за закупуването ѝ.
Стойността на депозитната вноска за имота, за който ще се участва на търг се внася в касата на „Център за административно обслужване“ при Община Враца или по банкова сметка на Община Враца в „БАНКА ДСК“ ЕАД – Враца, IBAN: BG34STSA93003316257400, BIC: STSABGSF.
VIII. Определям петдневен срок за работа на назначена от мен комисия за провеждането на търга с явно наддаване. В този срок комисията да ми представи протокол за утвърждаване.
IX. Въз основа на резултатите от търга, ще издам заповед за класиране и определяне на спечелилия търга, цената и условията на плащането (внесеният депозит се прихваща от цената) или за прекратяване на търга. Заповедта се издава в 7-дневен срок от датата на провеждането на търга и се обявява на официалната интернет страницата на общината, както и в сградата на общинска администрация, на място достъпно за всички заинтересовани лица.
X. Договор, със спечелилия търга участник, ще се сключи в 7-дневен срок от представяне на документ за извършено доплащане на достигната наемна цена за първия месец.
XI. Търгът да се обяви в един местен ежедневник, в официалната интернет страница на Община Враца, както и в сградата на общинска администрация, на място достъпно за всички заинтересовани лица.

XII. Определям лице за контакт, в чието присъствие да се извършва оглед на имота –
Цветелина Монджоловска – гл.експерт ОС – 0876 967795 
ПЕТЯ ДОЛАПЧИЕВА / П /
ЗА КМЕТ НА ОБЩИНА ВРАЦА

/съгласно Заповед № 815/30.04.2020 г./

